stanford-oval/wikipedia huggingface dataset:
Formula One 05
Tallit ja kuljettajat

| Talli | Valmistaja | Auto | Moottori | Renkaat | Nro | Kuljettajat |
| --- | --- | --- | --- | --- | --- | --- |
|  Scuderia Ferrari Marlboro | Ferrari | F2005 | Ferrari | B | 1 |  Michael Schumacher |
|  Scuderia Ferrari Marlboro | Ferrari | F2005 | Ferrari | B | 2 |  Rubens Barrichello |
|  Lucky Strike British American Racing Honda | BAR | 007 | Honda | M | 3 |  Jenson Button |
|  Lucky Strike British American Racing Honda | BAR | 007 | Honda | M | 4 |  Takuma Satō |
|  Mild Seven Renault F1 Team | Renault | R25 | Renault | M | 5 |  Fernando Alonso |
|  Mild Seven Renault F1 Team | Renault | R25 | Renault | M | 6 |  Giancarlo Fisichella |
|  BMW Williams F1 Team | Williams | FW27 | BMW | M | 7 |  Mark Webber |
|  BMW Williams F1 Team | Williams | FW27 | BMW | M | 8 |  Nick Heidfeld |
|  West McLaren Mercedes | McLaren | MP4/20 | Mercedes | M | 9 |  Kimi Räikkönen |
|  West McLaren Mercedes | McLaren | MP4/20 | Mercedes | M | 10 |  Juan Pablo Montoya |
|  Sauber Petronas | Sauber | C24 | Petronas | M | 11 |  Jacques Villeneuve |
|  Sauber Petronas | Sauber | C24 | Petronas | M | 12 |  Felipe Massa |
|  Red Bull Racing | Red Bull | RB1 | Cosworth | M | 14 |  David Coulthard |
|  Red Bull Racing | Red Bull | RB1 | Cosworth | M | 15 |  Christian Klien |
|  Panasonic Toyota Racing | Toyota | TF105 | Toyota | M | 16 |  Jarno Trulli |
|  Panasonic Toyota Racing | Toyota | TF105 | Toyota | M | 17 |  Ralf Schumacher |
|  Jordan Grand Prix | Jordan | EJ15 | Toyota | B | 18 |  Tiago Monteiro |
|  Jordan Grand Prix | Jordan | EJ15 | Toyota | B | 19 |  Narain Karthikeyan |
|  Minardi F1 Team | Minardi | PS05 | Cosworth | B | 20 |  Patrick Friesacher |
|  Minardi F1 Team | Minardi | PS05 | Cosworth | B | 21 |  Christijan Albers |
Radat

| Nro | Kilpailu | Rata |
| --- | --- | --- |
| 1 |  Australian Grand Prix | Albert Park Grand Prix Circuit, Melbourne |
| 2 |  Malesian Grand Prix | Sepang International Circuit, Sepang |
| 3 |  Bahrainin Grand Prix | Bahrain International Circuit, Sakhir |
| 4 |  San Marinon Grand Prix | Autodromo Enzo e Dino Ferrari, Imola |
| 5 |  Espanjan Grand Prix | Circuit de Catalunya, Montmeló |
| 6 |  Monacon Grand Prix | Circuit de Monaco, Monte Carlo |
| 7 |  Euroopan Grand Prix | Nürburgring, Nürburg |
| 8 |  Kanadan Grand Prix | Circuit Gilles Villeneuve, Montreal |
| 9 |  Yhdysvaltain Grand Prix | Indianapolis Motor Speedway, Indianapolis |
| 10 |  Ranskan Grand Prix | Circuit de Nevers Magny-Cours, Magny-Cours |
| 11 |  Britannian Grand Prix | Silverstone Circuit, Silverstone |
| 12 |  Saksan Grand Prix | Hockenheimring, Hockenheim |
| 13 |  Unkarin Grand Prix | Hungaroring, Mogyoród |
| 14 |  Turkin Grand Prix | İstanbul Park, Istanbul |
| 15 |  Italian Grand Prix | Autodromo Nazionale Monza, Monza |
| 16 |  Belgian Grand Prix | Circuit de Spa-Francorchamps, Stavelot |
| 17 |  Brasilian Grand Prix | Autódromo José Carlos Pace, São Paulo |
| 18 |  Japanin Grand Prix | Suzuka Circuit, Suzuka |
| 19 |  Kiinan Grand Prix | Shanghai International Circuit, Shanghai |
Gadd

Gadd on pohjoismainen sukunimi. Nimen kantajia:
Alexander Gideon Adalbert Gadd (1875–1960), suomalainen kontra-amiraali Keisarillisessa Venäjän laivastossa, Otto Viktorinus Gaddin poika
Brita Sidonia Gadd (1741–1810), runoilija, sanomalehtikirjailija
Erik Gadd (1903–1982) suomalainen tuomari
Fredrik Adrian Gadd (1794–1871), kauppaneuvos
Georg Ludvig Gadd (1827–1895), suomalainen vara-amiraali Keisarillisessa Venäjän laivastossa, Fredrik Adrian Gaddin poika
Georg Ture Engelbert Gadd (1873–1852), suomalainen kontra-amiraali Keisarillisessa Venäjän laivastossa, Otto Viktorinus Gaddin poika
Julius Fredrik Gadd (1829–1881), suomalainen juristi, oikeuspormestari ja valtiopäivämies, Fredrik Adrian Gaddin poika
Otto Viktorinus Gadd (1831–1898), suomalainen kenraaliluutnantti Venäjän armeijassa, Fredrik Adrian Gaddin poika
Pehr Gadd
Carl Pehr Edvard Gadd (1800–1883), suomalainen juristi, Viipurin hovioikeuden presidentti
Pehr Adrian Gadd (1727–1797), suomalainen luonnontutkija, taloustieteilijä ja kemisti, Turun akatemian rehtori
Steve Gadd (s. 1945), rumpali
Sture Gadd (1945–2020), suomenruotsalainen toimittaja ja poliitikko
Ulf Gadd (1943–2008), ruotsalainen balettitanssija ja koreografi
Uno Jakob Oskar Gadd (1864-1944), suomalainen laki- ja pankkimies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gadd”, voi hakea sivunnimihaulla, laajalla sivunnimihaulla tai tekstihaulla.
George Darwin

George Darwin
George Howard Darwin (9. heinäkuuta 1845 – 7. joulukuuta 1912) oli englantilainen tähtitieteilijä ja matemaatikko.
George Darwin oli Charles ja Emma Darwinin toinen poika ja viides lapsi. Hän opiskeli Cambridgen Trinity Collegessa. Vuonna 1883 hänestä tuli tähtitieteen ja kokeellisen filosofian professori Cambridgen yliopistoon. Hän tutki Auringon, Kuun ja Maan vuorovesivoimia ja kehitti teorian, jonka mukaan Kuu on irtautunut Maasta ja jättänyt jälkeensä reiän, josta on myöhemmin tullut Tyynimeri. Hän sai vuonna 1892 Royal Astronomical Societyn kultamitalin, ja hän toimi myöhemmin kyseisen järjestön puheenjohtajana.
Aiheesta muualla

George Darwinin teoksia Internet Archivessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Darwin
Käännös suomeksi
Gad Tsobari

Gad Tsobari (tai Tsabari) (s. 1944) on israelilaissyntyinen painija ja vuoden 1972 Münchenin olympialaisten urheilija. Hän on ainoa eloonjäänyt kahdestatoista israelilaisesta olympiaedustajasta, jotka palestiinalaiset terroristit ottivat panttivangiksi Münchenin olympialaisissa.
Terroristit tunkeutuivat urheilijoiden vartioimattomaan asuntolaan aamuyöllä 5. syyskuuta 1972. Tsobari oli herännyt asuntoyksikön ulkopuolelta kuuluneeseen hälinään, ja hän avasi oven. Terroristit ottivat Tsobarin ja yksikössä nukkuneet viisi muuta miestä kiinni. Heidän lisäkseen kiinniotettuja oli kuusi, mukaan lukien painivalmentaja Moshe Weinberg, jota oli ammuttu.
Kun terroristit veivät miehiä toiseen yksikköön, Tsobari lähti juoksemaan ja pääsi pysäköintihalliin, jonka pilarit antoivat hänelle suojaa. Hänen perässään tullut terroristi ampui mutta ei osunut. Lopulta Tsobari pääsi lehdistökeskukseen, jossa hän tapasi yhdysvaltalaisen kuvausryhmän.
Tsobarin juostessa pakoon Weinberg hyökkäsi yhden terroristin kimppuun, jolloin toinen terroristi ampui hänet kuoliaaksi. Pian terroristit tappoivat toisenkin panttivangin. Loput yhdeksän kuolivat saksalaisviranomaisten epäonnistuneessa vapautusyrityksessä myöhään saman päivän iltana.
Terrori-iskun jälkeen Tsobarilla oli univaikeuksia, ja jonkin aikaa hän käytti alkoholia unohtaakseen tapahtumat.
Frida Ånnevik

| Frida Ånnevik |
| --- | --- |
 Ånnevik vuonna 2019.
Henkilötiedot
Syntynyt: 18. kesäkuuta 1984 (ikä 40) Hamar, Norja
Ammatti:  laulaja-lauluntekijä
Muusikko
Aktiivisena:  2010–
Tyylilajit:  vocal jazz (käännä suomeksi) ja jazz 
Soittimet:  laulu
Levy-yhtiöt:  Grappa Musikkforlag A/S 
Palkinnot
 Spellemannprisen Vuoden sanoittaja 2013 Vuoden laulelmalevy 2016, 2017, 2019 Vuoden kappale 2020 
Aiheesta muualla
fridaannevik.no
  [ Muokkaa Wikidatassa ] [ ohje ]  
Frida Ånnevik (s. 18. kesäkuuta 1984 Hamar) on norjalainen laulaja-lauluntekijä, jonka tyylilajeja ovat laulelmamusiikki ja jazz. Hän opiskeli musiikkia Agderin yliopistossa, ja hänen esikoisalbuminsa Synlige hjerteslag ilmestyi vuonna 2010. Ånnevik on voittanut useita Spellemannpriseneitä.
Yksityiselämä

Ånnevik synnytti esikoisensa vuonna 2023.
Albumit

Synlige hjerteslag (2010)
Ville ord (2013)
Skogenes sang (2014)
Her bor (2016)
Flyge fra (2017)
Andre sanger (2019)
Aiheesta muualla

Kuvia tai muita tiedostoja aiheesta Frida Ånnevik Wikimedia Commonsissa
Royappan Antony Muthu

Royappan Antony Muthu (7. huhtikuuta 1912 Vellicode – 19. joulukuuta 1980) oli intialainen roomalaiskatolinen piispa. Hänet vihittiin papiksi 28. maaliskuuta 1936 ja nimitettiin Velloren hiippakunnan johtoon 23. marraskuuta 1970. Piispaksi vihkiminen seurasi 21. huhtikuuta 1971. Pääkonsekraattorina toimi Anthony Rayappa Arulappa, jota avustivat Thomas Fernando ja Marianus Arokiasamy.
Muthu kuoli 68-vuotiaana virassa.
Fetihién moskeija

| Fetihién moskeija> Φετιχιέ τζαμί |
| --- | --- |
 Fetihién moskeija.
Sijainti:  Roomalainen agora, Ateena,  Kreikka
Koordinaatit:  37°58′28″N, 23°43′36″E
Rakennustyyppi:  moskeija
Valmistumisvuosi:  n. 1668–1670
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Fetihién moskeija tai Fethiyen moskeija (kreik. Φετιχιέ τζαμί, Fetihié tzamí, turk. Fethiye Camii, ”Valloituksen moskeija”) on entinen moskeija Ateenassa Kreikassa. Se sijaitsee Roomalaisen agoran arkeologisen alueen pohjoislaidalla Aérideen kaupunginosassa Plákassa.
Fetihién moskeija 1830-luvulla. Pierre Peytierin maalaus.
Moskeija on rakennettu noin vuonna 1668–1670. Sen nimi viittaa kuitenkin ilmeisesti paikalla aiemmin olleeseen moskeijaan, joka rakennettiin 1400-luvun jälkimmäisellä puoliskolla sen jälkeen, kun Mehmed II Valloittaja oli vieraillut Ateenassa vuonna 1458. Tämän vuoksi myös paikalla nykyisin oleva rakennus on joskus ajoitettu virheellisesti 1400-luvulle. Alkuperäisen moskeijan tarkoituksena oli juhlistaa Konstantinopolin valloitusta. Se rakennettiin keskibysanttilaisen basilikakirkon paikalle. Rakennus tunnettiin myös nimellä ”Vehnätorin moskeija” (τζαμί του Σταροπάζαρου, Tzamí tou Staropázarou), koska se sijaitsi lähellä toria.
Vuosien 1687–1688 venetsialaisvalloituksen aikana moskeija toimi katolisena Dionysios Areopagitalle pyhitettynä kirkkona. Tämän jälkeen se toimi jälleen moskeijana osmanivallan ajan loppuun vuoteen 1821 saakka. Tämän jälkeen rakennusta käytettiin jonkin aikaa Muusien ystävien kouluna. Vuodesta 1843 se oli Kreikan armeijan käytössä sekä muun muassa vankilana. Nykyisin rakennus on Ateenan arkeologisen seuran omistuksessa. Se on osa Roomalaisen agoran arkeologista aluetta ja toimii arkeologisen aineiston säilytyspaikkana.
Moskeijan yhteydessä oli aiemmin minareetti, mutta se purettiin 1800-luvulla. Nykyisin moskeijaa pidetään yhtenä merkittävimmistä osmaniajan jäänteistä Ateenassa. Turkki on vaatinut rakennuksen avaamista jälleen moskeijaksi.
Aiheesta muualla

Kuvia tai muita tiedostoja aiheesta Fetihién moskeija Wikimedia Commonsissa
Riste

Risten maisemaa hallitsevat Suomen Viljavan siilot.
Riste on Kokemäellä sijaitseva kylä. Kylässä toimi kevääseen 2018 koulu, jossa opetettiin peruskoulun 1–6 luokkia.
Ristellä toimii kylätoimikunta, Risten Praasu ry, sekä vapaaehtoinen palokunta. Siellä sijaitsevat myös JM-rata, motocrossrata ja Suomen Viljavan viljavarasto.
Risten rautatieasema

Risten kautta kulkee Tampereen ja Porin välinen rautatie. Risten rautatieasema (lyhenne Rte) valmistui Oulun radan pysäkin tyyppipiirustusten mukaan junaliikenteen alkamisen aikaan vuonna 1895, samanlaisena kuin esimerkiksi Nokian, Siuron, Karkun ja Nakkilan asemat samalla rataosalla. Kansalaissodan aikana vuonna 1918 asemarakennus yritettiin polttaa, mutta silloisen asemapäällikön rouva sai aikeen estetyksi; samaan aikaan kuitenkin läheinen Pahakosken rautatiesilta räjäytettiin ja Peipohjan, Kokemäen ja Kyttälän asemarakennukset poltettiin. Risten asemalta rakennettiin sivuraiteet sorakuopalle pääradan rakentamisen aikoihin ja edelleen voimalaitokselle vuonna 1919 sekä viljavarastolle vuonna 1938. Asemarakennuksen ulkonäköä muutettiin vuosina 1947 ja 1952. Riste ja Peipohja esiintyivät 1900-luvun alkupuolella kaavailtuina vaihtoehtoisina risteysasemina, kun Helsingistä suunniteltiin uutta rautatietä Loimaan kautta Satakuntaan.
Risten asema jäi vuonna 1966 valmistuneen rataoikaisun vuoksi sivuun uudesta ratalinjasta, jolla avattiin samanniminen seisake ja jolta rakennettiin viljavarastolle uusi pistoraide. Vanha asemarakennus purettiin 1970-luvun alussa, henkilöliikenne Risten seisakkeella lopetettiin vuonna 1983 ja liikennepaikka lakkautettiin vuonna 1999.
Ricki-Lee Coulter

Ricki-Lee Coulter vuonna 2012.
Ricki-Lee Coulter (s. 10. marraskuuta 1985), tunnetaan yleisesti nimellä Ricki-Lee, on uusiseelantilaissyntyinen australialainen pop/R&B-laulaja. Hän nousi julkisuuteen vuonna 2004 kilpaillessaan Australian Idol -kilpailussa.
Coulterin kappale Can't Touch It on Sex and the City – Sinkkuelämää 2 -elokuvan soundtrackillä.
Studioalbumit

Ricki-Lee (2005)
Brand New Day (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Ricki-Leen virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Robert Bell

Robert Bell
Robert ”Rob” Bell (s. 30. huhtikuuta 1979 Newcastle upon Tyne, Englanti) on englantilainen autourheilija. Vuosina 2001 ja 2002 hän voitti Britannian Formula Renault 2.0 -talvisarjan mestaruuden ja oli kolmas vuonna 2003 Formula Renault 2.0 Fran-Am -sarjassa. Bell voitti Le Mans Series -sarjan mestaruuden LMGT2-luokassa vuosina 2007 ja 2008 sekä oli toinen vuonna 2009.  Bell on lisäksi osallistunut muun muassa FIA GT Championship -sarjaan, American Le Mans Seriesiin ja Le Mansin 24 tunnin ajoon.
Aiheesta muualla

Robert Bellin nettisivut (Arkistoitu – Internet Archive)
Robert Bellin FIA GT Championship -tilastoja (Arkistoitu – Internet Archive)
Ristasara

| Ristasara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  demissa
Kaksiosainen nimi
 Carex demissa  Hornem. 
Katso myös
   Ristasara Wikispeciesissä   Ristasara Commonsissa 
Infobox OKNimi-testi OK: 
Ristasara eli lännenhernesara (Carex demissa) on sarakasvien heimoon kuuluva kasvilaji. Ristasaraa on aiemmin pidetty pitkään hernesaran (Carex viridula) alalajina, mutta nykyisin ristasara on kuitenkin tulkittu omaksi lajikseen. Ristasara voidaan jakaa kahteen alalajiin, lännenristasara (Carex demissa subsp. demissa) sekä makaronesianristasara (Carex demissa subsp. cedercreutzii), joista Suomessa tavataan nimialalajia lännenristasaraa.
Ristasara kuuluu lisäksi niin sanottuun "keltasararyhmään", jonka lajit risteytyvät helposti keskenään. Laji muistuttaakin paljolti keltasaran (Carex flava) ja hernesaran (Carex viridula) risteymää (Carex × subviridula), mutta tuo risteymä on kuitenkin steriili toisin kuin ristasara, joka on lisääntymiskykyinen.
Ristasara on melko matalakasvuinen ja sen varsi on usein S-kirjaimenmuotoisesti kaartuva. Sen lehdet ovat sileitä ja 3–4 mm leveitä. Ristasara on erilaistähkäinen saralaji, ja sen kukintona oleva tähkistö koostuu tavallisesti yhdestä vaaleanruskehtavasta hedetähkästä sekä muutamasta vihertävänvärisestä emitähkästä. Hedetähkä on ohut ja sijaitsee varressa ylinnä, selvästi erillään emitähkistä. Emitähkiä on tavallisesti kahdesta neljään kappaletta ja ne sijaitsevat kiinni varressa melko harvassa. Emikukat ovat kolmiluottisia. Tähkäsuomut ovat väriltään kalvaanruskeita sekä muodoltaan kulmikkaita, ja pullakot ovat kulmikkaita sekä lyhyen suuodan omaavia.
Ristasaraa kasvaa monenlaisilla kosteilla ihmisvaikutteisilla paikoilla, kuten ojanpenkereillä, metsäteiden reunoilla sekä metsäisillä levikepaikoilla. Suomessa ristasaraa tavataan lähinnä Ahvenanmaalla, minkä lisäksi Varsinais-Suomesta sekä muualta eteläisestä Suomesta on monia, osin vanhoja havaintoja. Ruotsissa ristasaraa tavataan lähinnä maan eteläosissa.
Ristasaran tieteellisen nimen lajinimi demissa tarkoittaa latinaksi matalaa.
Aiheesta muualla

Laji.fi: Ristasara (Carex demissa)
Kasviatlas 2018: Ristasaran (Carex demissa) levinneisyys Suomessa
JSTOR Global Plants: Carex demissa (englanniksi)
Integrated Taxonomic Information System (ITIS): Carex demissa (englanniksi)
Global Biodiversity Information Facility (GBIF): Carex demissa (englanniksi)
Galmudug

Presidentti
Sharif Sheikh Ahmed
Pääministeri
Mohamed Abdullahi Mohamed
Puolustusministeriö
Armeija
Hallitus
Monikansallinen liittoparlamentti
Puntmaa
Galmudug
Maakhir
Katso myös: Somalimaan politiikka ja hallinto
Vaalit
Luettelo puolueista
Ulkopolitiikka
Ihmisoikeudet
Galmudug on tunnustettu valtion osa Somalian keskiosassa. Se rajoittuu pohjoisessa Puntmaahan, lännessä Etiopiaan ja etelässä sekä idässä muuhun Somaliaan, joka tällä hetkellä on YK:n tunnustaman väliaikaishallituksen käsissä. Nimi on yhdistelmä sanoista Galguduud ja Mudug. Galmug on pääosin Mudugin lääni, mutta myös pieni osa Galgaduudistakin kuuluu siihen.
Toisin kuin Somalimaa, Galmudug ei Puntmaan tavoin pyri hakemaan tunnustusta itsenäisyydelleen kansakuntana. Se pyrkii liittymään yhdistyneeseen Somaliaan omana tasavaltanaan tulevaisuudessa.
Fred Onyancha

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Pronssia | Atlanta 1996 | 800 metriä |  |
Fred Onyancha (s. 25. joulukuuta 1969 Nyamira, Kenia) on kenialainen entinen juoksija, jonka paras saavutus on pronssimitali Atlantan kesäolympialaisissa 1996 800 metrin matkalla. Hän teki kyseisessä kilpailussa oman ennätyksensä 1.42,79.
George Curzon

Curzon Intian varakuninkaana.
George Nathaniel Curzon, Kedlestonin 1. markiisi (1859–1929) oli brittiläinen valtiomies. Hän oli konservatiivinen poliitikko, joka toimi Intian varakuninkaana  (1899–1905) ja maansa ulkoministerinä (1919–1924). Curzonin linjaksi nimitetty ehdotus Puolan itärajaksi sai nimensä hänen mukaansa.
Curzon opiskeli Eton Collegeissa ja Oxfordin yliopistossa. Vuonna 1886 hänet valittiin konservatiivien kansanedustajaksi. Hän ei juuri viihtynyt parlamentissa vaan matkusteli maailmalla ja kirjoitti kirjat Venäjän vaikutuksesta Keski-Aasiassa, Persian kysymyksestä ja Itä-Aasian ongelmista. Vuonna 1891 hänet nimitettiin Intian valtiosihteeriksi. Hän menetti aseman 1894, kun valta siirtyi liberaaleille. Konservatiivien noustua valtaan vuoden 1895 vaalien jälkeen Curzon nimitettiin ensin ulkoasiain alivaltiosihteeriksi ja sitten Intian varakuninkaaksi. Hänen uudistuksensa ärsyttivät sekä virkamiehiä että Intian armeijan komentajaa Herbert Kitcheneriä. Konservatiivien uusi johtaja Arthur Balfour erotti Curzonin virastaan vuonna 1905.
Curzon oli mennyt naimisiin vuonna 1895 yhdysvaltalaisen miljonäärin tyttären kanssa ja saanut kolme tytärtä. Vaimo menehtyi perheen palattua Englantiin 1905. Curzon suri vaimoaan syvästi mutta sijoitti perintörahojaan linnoihin ja taide-esineisiin. Vuonna 1916 hän meni naimisiin varakkaan argentiinalaisen tilanomistajan lesken kanssa.
Englantiin palattuaan Curzon johti naisten äänioikeutta vastustavaa kampanjaa ylähuoneessa. Vuonna 1916 David Lloyd George kutsui hänet sodanajan hallitukseensa. Sen jälkeen Curzon oli maansa ulkoministeri 1919–1924.
Aiheesta muualla

Kuvia tai muita tiedostoja aiheesta George Curzon Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Curzon, 1st Marquess Curzon of Kedleston
Käännös suomeksi
Rahkamadonlakki

| Rahkamadonlakki |
| --- | --- |

Uhanalaisuusluokitus
 
Suomessa::  Elinvoimainen 
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hymenogastraceae
Suku::  Madonlakit Psilocybe
Laji::  fuscofulva
Kaksiosainen nimi
 Psilocybe fuscofulva  Peck 
Synonyymit
 Psilocybe atrobrunnea (Lasch) Gillet  Psilocybe turficola J. Favre 
Katso myös
   Rahkamadonlakki Commonsissa 
Infobox OKVirheellinen NIMI-arvo: 
Rahkamadonlakki (Psilocybe fuscofulva, syn. Psilocybe turficola ja Psilocybe atrobrunnea) on madonlakkeihin (Psilocybe) kuuluva sienilaji. Muista madonlakeista poiketen se ei tuota psykoaktiivisia yhdisteitä.
Kuvaus

Rahkamadonlakki on pieni, ruskea sieni. Lakki on 1–3 senttimetriä leveä, väriltään tumman harmaanruskea tai punaruskea. Jalka on 3–10 senttimetriä pitkä, aluksi vaaleanruskea, mutta tummuu punaruskeaksi sienen vanhetessa.
Levinneisyys ja elinympäristö

Rahkamadonlakkia tavataan Yhdysvalloissa, Kanadassa sekä useissa Euroopan maissa. Suomessa se on yleisehkö. Sienen elinympäristöä ovat metsäsoistumat ja avosuot. Se kasvaa rahka- ja karhunsammalella, harvoin myös kostealla lahopuulla.
Psykoaktiivisuus

Rahkamadonlakki ei tuota psilosybiiniä eikä psilosiinia, vaikka sieni on läheistä sukua muun muassa suippumadonlakille (Psilocybe semilanceata). Koska niin sanottuja vähämadonlakkeja (Deconica) ei enää luokitella madonlakkeihin, on rahkamadonlakki tiettävästi sukunsa ainoa laji, joka ei tuota psykoaktiivisia yhdisteitä. Rahkamadonlakilta puuttuu myös useimmille madonlakeille tyypillinen sienen jalan sinertyminen, joka psykoaktiivisilla lajeilla johtuu psilosiinin hapettumisesta.
Taksonomia

Rahkamadonlakista on käytetty useita tieteellisiä nimiä. Psilocybe turficola on ollut monien eurooppalaisten tutkijoiden käytössä, mutta virheellisen lajikuvauksen takia nimi ei ole validi. Nimi Psilocybe atrobrunnea on kyseenalainen, eikä alkuperäinen lajikuvaus välttämättä edes viittaa rahkamadonlakkiin. Tästä syystä rahkamadonlakin tieteelliseksi nimeksi jää jäljelle Psilocybe fuscofulva.
Royals (kappale)

| ”Royals” Lorde |
| --- | --- | --- |

Singlen tiedot
 Albumilta: The Love Club ja Pure Heroine
 Julkaistu: 8. maaliskuuta 2013
 Tuottaja(t): Joel Little
 Tyylilaji: Taidepop, minimaali
 Kesto: 03.10
 Levy-yhtiö: Universal, Virgin (UMG)
Lorden muut singlet
|   | ”Royals” 2013 | ”Tennis Court” 2013 |
"Royals" on uusiseelantilaisen laulaja-lauluntekijä Lorden kappale hänen ensimmäiseltä äänitteeltään, The Love Club -EP:ltä. Hän julkaisi sen myös ensimmäisellä studioalbumillaan, Pure Heroinella. "Royals" julkaistiin 8. maaliskuuta 2013 hänen EP:nsä johdantosinglenä. Saman vuoden lopulla kappale listattiin yhdeksi vuoden parhaimmista kappaleista lukuisissa julkaisuissa, kuten Rolling Stonessa, Timessa ja Spinissä.
Kappaleen sanoittivat Lorde ja Joel Little puolessa tunnissa. Littlen mukaan "Royals" on "vastaus kaikkeen, mitä on popradiossa".[lähde? ] Monet kriitikot yllättyivät kappaleen kokonaistuotannosta sekä "Royalsin" viestistä. Julkaisusta tuli kaupallinen menestys, joka sijoittui Billboard Hot 100 -listan kärkeen yhdeksäksi peräkkäiseksi viikoksi. Menestys oli samankaltaista monissa valtioissa, kuten Belgiassa, Irlannissa, Kanadassa, Britanniassa ja Uudessa-Seelannissa. Kappale sai lukuisia palkintoja monissa maissa, kuten Kanadassa, Uudessa-Seelannissa, Britanniassa ja Yhdysvalloissa.
Joel Kefali ohjasi kappaleelle kaksi musiikkivideota, joista toinen on kansainvälinen versio ja toinen taas Yhdysvaltoihin suunnattu versio. Molemmat sisältävät hidastettuja kohtauksia Lorden koulutovereiden elämästä. Lorde on esittänyt kappaleen lukuisissa tapahtumissa, kuten Late Night with Jimmy Fallonissa, The Ellen DeGeneres Show'ssa ja Uuden-Seelannin vuoden 2013 musiikkigaalassa. Kappaleen ovat coveroineet monet artistit, kuten Selena Gomez, Mayer Hawthorne sekä Pentatonix.
Käännös suomeksi